Danska kjúklingnum sem til sölu er í verslunum Bónuss var slátrað að sið múslima , með svokallaðri halal-slátrun . Á frosnu kjúklingunum er lítið áberandi merki ; Islamic Cultural Center of Scandinavia . Guðmundur Marteinsson , framkvæmdastjóri Bónuss , fékk þær upplýsingar hjá danska sláturhúsinu að öllum kjúklingum væri slátrað með sama hætti , það er að segja að þeir væru sviptir meðvitund með raflosti og hausinn síðan skorinn af . Eini munurinn væri sá að múslimi læsi bænir á meðan halal-slátrunin færi fram .